যুদ্ধ জয়

যুদ্ধ জয় বাংলাদেশের স্বাধীনতা যুদ্ধের স্মারক ভাস্কর্য। মুক্তিযোদ্ধাদের ভাস্কর্যটি ঢাকা-চট্রগ্রাম মহাসড়ক হতে কুমিল্লা নগরের প্রবেশমুখে আলেখারচরে স্থাপিত। ২০০৭ সালের ১৬ ডিসেম্বর এটির আনুষ্ঠানিক উন্মোচন করা হয়।  

ভাস্কর্যে উচু বেদীতে স্থাপিত এক নারীসহ চারজন মুক্তিযোদ্ধার দৃপ্ত পদে এগিয়ে যাওয়ার মুহূর্তকে ধারণ করা হয়েছে। নারী যোদ্ধা হাত উচিতে এগিয়ে যেতে চাইছেন, নারীর ডান পাশের যোদ্ধা হাতে গ্রেনেড নিয়ে প্রস্তুত, অপর দুই মুক্তিযোদ্ধা অস্ত্র হাতে সতর্ক। 

এজাজ-এ-কবীরের নকশায় শফিউল গ্রুপের আর্থিক সহায়তায় নির্মিত ভাস্কর্যটি কুমিল্লা সিটি করপোরেশন দেখভাল করে। এটি কুমিল্লাতে বিজয় দিবস উযাপনের অন্যতম স্থান হিসেবে স্বীকৃত। 

 তথ্যসূত্র 

বিষয়শ্রেণী:২০০৭-এর ভাস্কর্য
বিষয়শ্রেণী:বাংলাদেশের স্বাধীনতা যুদ্ধের ভাস্কর্য
বিষয়শ্রেণী:চট্টগ্রাম বিভাগের ভবন ও স্থাপনা
বিষয়শ্রেণী:কুমিল্লা জেলা
বিষয়শ্রেণী:বাংলাদেশের বহিরঙ্গন ভাস্কর্য